רותם אור

רותם אור (נולדה ב-13 באוקטובר 1985) היא זמרת-יוצרת, מוזיקאית אלקטרו-פופ ישראלית, היוצרת בשנים האחרונות תחת שם הבמה טוטמו (באנגלית: Totemo). רותם אור נולדה בשיכון משפחות בבסיס חיל האוויר תל-נוף. בילדותה נדדה בין בסיסי חיל האוויר, תל נוף ונבטים, בשל העובדה שאביה שירת כטייס קרב בחייל. אור יוצרת מוזיקה אלקטרונית בז'אנר מוזיקלי, שהיא מגדירה כ"פיוצ'ר פולק", המשלב נגינה בכלים אקוסטיים וחשמליים בשימוש עם עבודת מחשב. כבר מגיל צעיר העלתה אור שירים ושרבוטים לאתר "במה חדשה", דבר שהוביל אותה לבסוף להקלטת אלבום. בשנת 2003, בזמן שירותה הצבאי, הוציאה את ה-EP הראשון שלה, "Lightly Easily", בחברת התקליטים הירושלמית העצמאית Fact Records. באלבום ניתן לשמוע השפעות מוזיקליות הן מיוצרים ותיקים כמו קייט בוש, סיימון וגרפונקל ולאונרד כהן והן משמות חדשים יותר בעולם המוזיקה כמו פיונה אפל, טניה דונלי(אנ') וקאט פאוור(אנ'). ב-2004 הקליטה אור גרסת כיסוי בעברית לשיר "One of us cannot be wrong" במסגרת פרויקט "שיר זר" של מגזין המוזיקה "השרת העיוור". הפרויקט, ביוזמת המגזין ובהפקתו של דויד פרץ, יצא באלבום וכלל אוסף שירים של אמנים אלטרנטיביים ישראלים שהקליטו גרסאות משלהם לשירי לאונרד כהן בתרגום לעברית. באלבום השתתפו, בין היתר, גבריאל בלחסן, שרון מולדאבי, שני קדר, סגול 59 ואמנים נוספים; האלבום היה זמין להורדה מהאתר בחינם, אך הפצתו נאסרה עקב בעיית זכויות יוצרים. בשנת 2012, 9 שנים אחרי הוצאת ה-EP, הוציאה אור את אלבום הבכורה שלה, "Hard Magic". באלבום זה עשתה אור כמעט הכול לבדה: כתיבה, הלחנה, הקלטה, הפקה ונגינה על מרבית הכלים. את האלבום כולו היא הקליטה וערכה בביתה בהפקה עצמית. ההשפעות המוזיקליות באלבום זה היו מיוצרים עדכניים יותר כמו ג’יימס בלייק, פייסט, ולאורה מארלינג. מהאלבום התפרסמו השירים "This is what you all came for", "Covers" ו-"Human Being". האלבום זכה לשבחים ולחשיפה תקשורתית בעיתונות ובאתרי מדיה ישראליים ובבלוגים שונים בחו"ל. מספר חודשים לאחר יציאתו יצאה גרסת רמיקס לאלבום, בשם "Re-Magic", בהפקת הדי ג'יי "ריג'ויסר", חבר ההרכב "באטרינג טריו" (The Buttering Trio). בשנת 2014 החלה אור בעבודה משותפת עם המפיק רועי אביטל מההרכב האלקטרוני "גארדן סיטי מובמנט" על ה-EP החדש שלה, "Heavy as My Dreams". האלבום, בשם Totemo (שמשמעותו מיפנית "מאוד" או "יותר"), יצא בלייבל BLDG5, וכלל 5 קטעים, אותם כתבה והלחינה אור. את העיבוד וההפקה המוזיקלית עשתה יחד עם אביטל. האלבום זכה לתגובות ולביקורות אוהדות בארץ ובעולם, בעיקר בשל השילוב הייחודי של פופ אינטליגנטי ואיכותי עם סאונד אלקטרוני עדין. באחד מהראיונות אף הגדירו אותה כפורצת דרך בעולם הפופ - "Totemo Just Broke All Of Pop’s Rules". באוקטובר, אותה שנה, די בסמוך למועד יציאת האלבום, גילתה אור שהיא חולה בסרטן השד. את דבר גילוי המחלה היא שיתפה בפוסט אישי בדף הפייסבוק שלה, והיא אף סיפרה על כך בגילוי לב במספר ראיונות באמצעי התקשורת השונים. בתקופה זו, מיעטה אור בהופעות חיות, ובשל מצבה הבריאותי, קיימה את הופעת ההשקה הרשמית של האלבום בחלל אולפן ההקלטות של "אנובה", שם הקליטה. בתחילת 2016, בחודש מרץ, הוציאה אור סינגל ראשון, "SeeSaw", מתוך ה-EP השני שלה, "Desire Path". את הקליפ לשיר, צילמה וביימה אור בעצמה בסן פרנסיסקו, והוא אף זכה לבכורה באתר המגזין הנחשב Spin ולחשיפה יפה במגזיני מוזיקה נחשבים נוספים. האלבום, בהפקה משותפת נוספת לה ולרועי אביטל, המשיך את הקו האלקטרוני הרך והסאונד האווירתי שהציגה באלבומיה הקודמים. את העבודה על האלבום עשתה אור תוך כדי התמודדותה עם מחלת הסרטן, ובטקסטים שכתבה חשפה מעט מהתחושות והמחשבות שהציפו אותה באותה תקופה קשה. את חלק מתהליך ההתמודדות והקושי עם המחלה חשפה אור בקליפ שיצא לסינגל השני מהאלבום, "Hits". הקליפ, מעין סרט דוקומנטרי, המורכב מצילומי וידאו ביתיים שלה משלבים שונים של המחלה, זכה לתהודה גדולה ואף קיבל סקירה באתרים בחו"ל כמו Gorilla vs. Bear ו-Noisey. בנוסף, בסוף 2016 יצא האלבום במהדורת תקליט ויניל מיוחדת הכוללת את שני אלבומי EP שהוציאה: בצד הראשון "Desire Path", ובצד השני - "Heavy as My Dreams". בחודש אוגוסט 2018, לרגל יום הולדתה ה-60 של קייט בוש, השתתפה אור בתוכנית רדיו מיוחדת על בוש, שהגישה נועה ארגוב בגלגלצ. בתוכנית ביצעה אור את השיר Wow, מתוך האלבום "Lionheart" שיצא ב-1978. כמה חודשים מאוחר יותר הופץ השיר, יחד עם 2 ביצועים נוספים מאותה תוכנית, במדיה הדיגיטלית באמצעות חברת פטיפון (patiphon). עוד באוגוסט, הוציאה אור את הסינגל "Origami". השיר נולד, על פי מה שסיפרה בראיון, במהלך הטיפול הפסיכולוגי שעברה רגע לאחר שסיימה את הטיפולים שלה בסרטן. מדובר בסינגל ראשון, מתוך האלבום הראשון המלא שלה (אחרי שני ה-EP שהוציאה בעבר), שייצא במהלך 2019 בשם Totemo‏- "Everything Happens Only Once". אחריו יצאו גם הסינגלים "Black Holes"‏ ו-"Fifty Words For Time". הסינגל הרביעי והאחרון שיצא לקראת האלבום היה "Lungs and Liver". יציאת כל הסינגלים לוו גם בקליפים עם אלמנטים ויזואליים מרשימים. בחודש מרץ 2019 יצא אלבומה הראשון המלא בשם Totemo, "Everything Happens Only Once", המשך ישיר לשיתוף הפעולה שלה עם המפיק רועי אביטל. באלבום 10 שירים אותם כתבה אור והפיקה בשיתוף עם אביטל. כמו כן, שותפים באלבום גם רן יעקובוביץ' בכלי הקשה ותופים ועדן ברקת בסקסופון וקלרינט. את העריכה וסדר השירים באלבום עשה בן זוגה לשעבר, איל פרידמן (קוואמי). בינואר 2021 הופיעה בהופעת רשת, במסגרת המיזם החברתי-מוזיקלי Succulent Sessions. במאי 2022 הוציאה EP בשם ״Keep Burning״. שניים מהשירים, ״Keep Burning״ ו-״Spider Under My Pillow״, לוו גם בקליפ. ב-2014 חלתה בסרטן השד, ממנו החלימה. בן זוגה היה מגיש הרדיו והמוזיקאי איל פרידמן (קוואמי), ממנו נפרדה אחרי שמונה שנים של זוגיות משותפת. מדיה וקבצים בנושא רותם אור בוויקישיתוף אתר האינטרנט הרשמי של רותם אור רותם אור, ברשת החברתית פייסבוק רותם אור, ברשת החברתית אקס (טוויטר) רותם אור, ברשת החברתית אינסטגרם רותם אור, סרטונים בערוץ היוטיוב רותם אור, באתר שירונט רותם אור, באתר אפל מיוזיק (באנגלית) רותם אור, באתר ספוטיפיי רותם אור, באתר סאונדקלאוד (באנגלית) רותם אור, באתר Last.fm (באנגלית) רותם אור, באתר MusicBrainz (באנגלית) רותם אור, באתר דיזר רותם אור, באתר Discogs (באנגלית) רותם אור, באתר Songkick (באנגלית) רותם אור, דף שער בספרייה הלאומית רותם אור, באתר בנדקמפ רותם אור, באתר MOOMA (בארכיון האינטרנט) האלבום Lightly Easily, באתר סטריאו ומונו 100% אור: הקסם האפל של רותם אור, באתר סלונה, 3 בנובמבר 2013 שי סגל‏, חייבת לזוז 18: Totemo מחייה את הפופ הישראלי, באתר וואלה, 7 בנובמבר 2014 גיא טנא, ביקורת על HEAVY AS MY DREAMS, באתר חבית הדגים - מגזין מוזיקה ישראלית, 12 בנובמבר 2014 | ארכיון האינטרנט אורי זר אביב, ‏רותם אור חוזרת לדבר על מוזיקה: "לא שמח ולא עצוב - מין רגש שלישי", באתר "Time Out ישראל", 31 במרץ 2016 Ariel Dominique Hendelman‏, Interview: Taking the desired path, באתר The Jerusalem Post,‏ 13 ביוני 2016 אמיר אשר, רשם קול: "Hits" של Totemo ומחשבות על אומץ, באתר הארץ, 15 ביוני 2016 בן שלו, כשהלחישה של טוטמו נהפכת לצעקה, באתר הארץ, 28 ביולי 2016 רותם אור (Totemo)- מלכת האינדי הישראלית, במועדון תרבות - בלוג המוזיקה של עמית מלכא, 30 ביולי 2019 אורי באום, ‏רותם אור החלימה מסרטן וחוזרת עם אלבום שנולד על ספת הפסיכולוגית, באתר "Time Out ישראל", 01 באוגוסט 2018 בן שלו, טוטמו: "אני חוששת מכל דבר, אבל אין מקום לחשש כשאתה יוצר", באתר הארץ, 3 במרץ 2019 גיל ח' עמית, האור שבקצה, במודיעין ניוז, 26 בספטמבר 2016 עמי פרידמן ולאון פלדמן, אור בקצה: רותם אור סוף סוף משלימה עם היותה מוזיקאית, באתר nrg‏, 25 במרץ 2012 דף אמן, באתר במה חדשה דף האלבום "Lightly Easily", באתר פאקט רקורדס שיר זר - משירי לאונרד כהן בעברית, באתר השרת העיוור דף האלבום "Hard Magic", באתר מוזיקה נטו מערכת וואלה! NEWS‏, רותם אור מוציאה שיר חדש - האזינו, באתר וואלה, 20 במרץ 2012 אסף נבו, ‏רותם אור היא "Human Being", באתר ‏מאקו‏, 18 במאי 2012 בכורה: אלבום רימיקסים לרותם אור. האזינו, באתר וואלה, 26 באוקטובר 2012 אסף נבו, ‏רותם אור מוציאה אלבום חדש כ-Totemo, באתר ‏מאקו‏, 30 באוקטובר 2014 Ryan Kristobak, ראיון, באתר HuffPost, אפריל 2014 פוסט, בדף הפייסבוק של רותם אור שיחה עם המוזיקאית רותם אור, באתר Singulary, יולי 2016 אסף נבו, ‏רותם אור: "הסרטן זה רק שנה, ואחרי זה חוזרים לחיות", באתר ‏מאקו‏, 28 בנובמבר 2014 מדברים על זה עם נעמה חן ושי גולדן - הזמרת רותם אור על הגילוי סרטן השד, סרטון באתר יוטיוב יוסי חלילי, רותם אור בהופעה: המקום בו דיוק ובשורה מוזיקלית נפגשים, באתר הארץ, 25 בדצמבר 2014 Totemo Finds Highs and Lows on the West Coast in ‘See Saw’ Video, באתר spin, מרץ 2016 עמי פרידמן, "אה כן? אני אראה לך מה זה סרטן", באתר ynet, 21 במרץ 2016 ביקורת: רותם אור, Hits, באתר יוסמיוסיק VIDEO: TOTEMO – HITS, באתר Gorilla vs. Bear, יוני 2016 Totemo Documents Her Chemotherapy in This Intimate Video for "Hits", באתר Noisey, יוני 2016 התקליט Desire Path, בדף הבאנדקמפ פוסט על ספיישל קייט בוש בגלגלצ, בדף הפייסבוק של נועה ארגוב sixty words for Kate, פרסום לפרויקט באתר פטיפון אורי באום, ‏רותם אור החלימה מסרטן וחוזרת עם אלבום שנולד על ספת הפסיכולוגית, באתר "Time Out ישראל", 01 באוגוסט 2018 ביקורת: Totemo, Black Holes, באתר יוסמיוסיק בן שלו, טוטמו פוגעת בול במטרה עם מהלך ממזרי, באתר הארץ, 2 בפברואר 2019 האלבום המלא להאזנה, באתר בנדקמפ Totemo 🌵 Succulent Sessions, נבדק ב-2021-10-19 בוקר טוב, רותם אור, באתר השרת העיוור, ארכיון האינטרנט עכבר העיר, מאחורי השירים: רותם אור מספרת על שירי האלבום החדש, באתר הארץ, 13 במאי 2012 דפנה ארד, סרטן השד האיץ במוזיקאית טוטמו לסיים את אלבומה החדש, באתר הארץ, 15 באוגוסט 2016